# Αχελώος (μυθολογία)

### Από τη Βικιπαίδεια, την ελεύθερη εγκυκλοπαίδεια

  Το άρθρο αυτό αναφέρεται στην ποτάμια θεότητα Αχελώος. Για άλλα άρθρα με το ίδιο όνομα, δείτε Αχελώος (αποσαφήνιση)

Σύμφωνα με την αρχαία Ελληνική Μυθολογία, ο Αχελώος ήταν μια ποτάμια θεότητα.

  μνηστὴρ γὰρ ἦν μοι ποταμός, Ἀχελῷον λέγω,
  ὅς μ᾽ ἐν τρισὶν μορφαῖσιν ἐξῄτει πατρός, 10
  φοιτῶν ἐναργὴς ταῦρος, ἄλλοτ᾽ αἰόλος
  δράκων ἑλικτός, ἄλλοτ᾽ ἀνδρείῳ κύτει
  βούπρῳρος· ἐκ δὲ δασκίου γενειάδος
  κρουνοὶ διερραίνοντο κρηναίου ποτοῦ.
  Βικιθήκη:Σοφοκλής, Τραχινίαι

## [Επεξεργασία] Ο θεότητα

Ο Όμηρος τοποθετεί τον Αχελώο πρίν από τον Ωκεανό. Οι θάλασσες, οι πηγές και τα νερά που πηγάζουν από την γή προέρχονται από αυτόν. Αντίθετα ο Ησίοδος συγκαταλέγει τον Αχελώο στα παιδιά της Τηθύος και του Ωκεανού, στις ποτάμιες θεότητες. Κόρες του ήταν οι Σειρήνες, οι Νύμφες και πολλές άλλες πηγές (Κασταλία, Καλλιρρόη κλπ).

Ο Αχελώος είχε αρκετές μορφές. Συνήθως απεικονίζεται από την μέση και κάτω σαν ψάρι, γενειοφόρος με κέρατα στο κεφάλι του. Άλλες μορφές του ποτάμιου αυτού θεού ήταν σαν φίδι, σαν ταύρος και σαν ανθρωπόμορφο όν με κεφάλι ταύρου που από τα γέννεια του έτρεχαν πολλά νερά (ανθρωπομορφίες των όψεων του ποταμού). Το μόνο βέβαιο είναι πως στις περισσότερες μορφές του ο Αχελώος ήταν (φάνταζε) ένα άσχημο τέρας.

## [Επεξεργασία] Αχελώος και Ηρακλής

Αχελώος και Ηρακλής, σήμα του Αγρινίου

Γνωστός είναι ο μύθος της πάλης του με τον Ηρακλή για χάρη της Δηιάνειρας. Ο Ηρακλής όταν πήγε στον Άδη συνάντησε τον Μελέαγρος, αδερφό της Δηιάνειρα και γιό του Οινέα. Αυτός του ζήτησε σαν χάρη να παντρευτεί την αδερφή του. Ο ήρωας δεν αθέτησε την υπόσχεση του και πήγε στην Καλυδώνα όπου βασίλευε ο Οινέας. Εκεί όμως ένας επίμονος μνηστήρας, ο Αχελώος, ζητούσε την κόρη του Οινέα πέρνοντας διάφορες μορφές. Έγινε μάχη και ο ποτάμιος θεός, παρά τις συνεχείς μεταμορφώσεις του, έχασε. Τότε ο Ηρακλής του απέκοψε το δεξί του κέρατο (έκλεισε τη μία εκβολή του ποταμού) και από το αίμα που έπεφτε γεννήθηκαν οι Σειρήνες. Το κέρατο αυτό δεν το κράτησε ο Ηρακλής. Ο Αχελώος σε αντάλαγμα του έδωσε το κέρας της Αμαλθείας (το νέο πλούσιο γόνιμο έδαφος) που στην συνέχεια ο ήρωας δώρησε στον Οινέα. Ο ποταμός-Θεός είχε νηκηθεί και ο Ηρακλής νυμφέφθηκε την Διηάνειρα. Βέβαια ο μύθος αυτός και κατά τον Διόδωρο αλλά και τον Στράβωνα ερμηνεύει τις προσπάθειες των αρχαίων εκεί κατοίκων να τιθασεύσουν την ορμή του ποταμού (κέρας) περιφράζοντάς τον με μεγάλα έργα (μεταμορφώσεις ποταμού) και να τον μετατρέψουν σε γόνιμο ποταμό (γάμος του Ηρακλή).

## [Επεξεργασία] Οι Εχινάδες

Στις εκβολές του ποταμού υπάρχουν τα νησιά Εχινάδες. Σύμφωνα με τον μύθο ήταν κάποτε νύμφες αλλά δυστυχώς για αυτές ξέχασαν να τιμήσουν τον Αχελώο και ο θεός θύμωσε και τις μεταμόρφωσε σε νησιά.

Ο ποτάμιος Θεός Αχελώος εικονίζεται ως κερασφόρος σε νομίσματα των Ακαρνάνων και των Μεταποντίων.

Ανακτήθηκε από "http://el.wikipedia.org../../../%CE%B1/%CF%87/%CE%B5/%CE%91%CF%87%CE%B5%CE%BB%CF%8E%CE%BF%CF%82_%28%CE%BC%CF%85%CE%B8%CE%BF%CE%BB%CE%BF%CE%B3%CE%AF%CE%B1%29.html"

Κατηγορία: Ελληνική μυθολογία

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Български
- Česky
- Deutsch
- English
- Español
- Suomi
- Français
- Magyar
- Italiano
- Lietuvių
- Nederlands
- Polski
- Русский
- Svenska
- Türkçe
- Українська